**УТВЪРЖДАВАМ**: ………………………

**БОЧКО БОЧЕВ ДИРЕКТОР**

**ЕТИЧЕН КОДЕКС**

**НА**

**УЧИЛИЩНАТА ОБЩНОСТ**

**В ОУ „БРАТЯ МИЛАДИНОВИ “**

**гр. БУРГАС**

**учебната 2017/ 2018 година**

*Кодексът е създаден на основание* чл.175, ал.1, 2 и 3 *от Закона за предучилищното и училищното образование*

**СЪДЪРЖАНИЕ**

**1. ВЪВЕДЕНИЕ**

**2. НОРМАТИВНА ОСНОВА**

**3. РАЗДЕЛ I - ОСНОВНИ ПОЛОЖЕНИЯ**

**4. РАЗДЕЛ II - ПРАВА И ОТГОВОРНОСТИ НА УЧАСТНИЦИТЕ В УЧИЛИЩНАТА ОБЩНОСТ**

**4.1.Глава I - Педагогически специалисти и служители в училището.**

**4.2. Глава II- Подкрепа за личностно развитие на децата и учениците**

**4.3. Глава III - Педагогически съвет**

**4.4. Глава IV - Обществен съвет**

**4.5. Глава V – Родители**

**5. Раздел ІІІ МОРАЛНИ ОТГОВОРНОСТИ КЪМ СЕМЕЙСТВОТО**

**6. Раздел IV ВЗАИМООТНОШЕНИЯ С КОЛЕГИТЕ**

**7. Раздел V МОРАЛНИ ОТГОВОРНОСТИ КЪМ ОБЩЕСТВОТО**

**8. Раздел VІ ПРОФЕСИОНАЛНО ПОВЕДЕНИЕ**

**9. Раздел VII КОНФЛИКТ НА ИНТЕРЕСИ**

**10. Раздел VIII КОМИСИЯ ПО ЕТИКА**

**11. Раздел ІХ ЛИЧНО ПОВЕДЕНИЕ**

**12. Раздел Х ДРУГИ РАЗПОРЕДБИ**

**ВЪВЕДЕНИЕ**

Етичният кодекс на ОУ „БРАТЯ МИЛАДИНОВИ“ – Бургас е разработен от директора на училището, комисия от педагогически специалисти и представители на обществения съвет към училището в съответствие с изискванията на чл.269, ал.1, т.11 от ЗПУО.

Етичният кодекс представя стандартите за етично поведение на работещите с деца в образователно-възпитателния процес и има за цел:

1. Да утвърди основните ценности, норми и принципи на поведение, които работещите с деца трябва да знаят и спазват в своята практика.

2. Да укрепи авторитета на учителите и общественото доверие към училището, като институция.

3. Да утвърди волята и стремежа на работещите с деца за етичност в образователно-възпитателния процес.

4. Да насочва поведението и подпомага работещите с деца в решаването на етични дилеми, които срещат в своята практика.

5. Да очертае моралните отговорности на работещите с деца: към детето, към семейството, помежду им и към обществото.

НОРМАТИВНА ОСНОВА :

Конвенцията на ООН за правата на детето;

Европейската харта за правата на човека;

Конституция на РБ;

Закон за защита правата на детето;

Закон за защита правата на човека;

Закон за предучилищното и училищно образование;

Стандарт за приобщаващо образование.

**РАЗДЕЛ I**

**ОСНОВНИ ПОЛОЖЕНИЯ**

**Чл.1** (1) Етичният кодекс е създаден на основание Чл. 175. (1) от ЗПУО и е подчинен на общите принципи в системата на предучилищното и училищното образование:

1. Единна държавна образователна политика за осигуряване правото на предучилищно и училищно образование;

2. Ориентираност към интереса и към мотивацията на детето и на ученика, към възрастовите и социалните промени в живота му, както и към способността му да прилага усвоените компетентности на практика;

3. Равен достъп до качествено образование и приобщаване на всяко дете и на всеки ученик;

4. Равнопоставеност и недопускане на дискриминация при провеждане на предучилищното и училищното образование;

5. Хуманизъм и толерантност.

(2) Етичният кодекс на училищната общност е приет от представители на педагогическия съвет, обществения съвет и настоятелството по ред, определен в правилника за дейността на училището.

(3) Етичният кодекс е поставен на достъпно място в училищната сграда – в стаята на педагогическия съветник.

(4) Етичният кодекс се публикува на интернет страницата на училището.

**Чл.2.** Този кодекс определя правилата за поведение на учителите и служителите в училището и има за цел да повиши общественото доверие в техния професионализъм и морал, както и да издигне престижа на учителската професия и образователната инстиуция.

**Чл.3**. (1) Етичният кодекс в ОУ „Братя Миладинови“ има за цел:

1. Да повиши общественото доверие в морала и професионализма на работещите в училището и да издигне неговия престиж;

2. Да предотврати възникването на конфликти в човешките взаимоотношения и да осигури хармонична атмосфера в училищната среда сред цялата училищна общност;

3. Да развие:

3.1. Интелектуално, емоционално, социално, духовно-нравствено и физическо развитие и подкрепа на всеки ученик в съответствие с възрастта, потребностите, способностите и интересите му;

3.2. Придобитите компетентности, необходими за успешна личностна и професионална реализация и активен граждански живот в съвременните общности;

3.3. Ранно откриване на заложбите и способностите на всяко дете и ученик и насърчаване на развитието и реализацията им;

3.4. Формирането на устойчиви нагласи и мотивация за учене през целия живот;

3.5. Придобиването на компетентности за разбиране и прилагане на принципите на демокрацията и правовата държава, на човешките права и свободи, за активно и отговорно гражданско участие в тях;

3.6. Формиране на толерантност и уважение към етническата, националната, културната, езиковата и религиозната идентичност на всеки гражданин;

3.7. Формиране на толерантност и уважение към правата на децата, учениците и хората в неравностойно положение.

**РАЗДЕЛ II**

**ПРАВА И ОТГОВОРНОСТИ НА УЧАСТНИЦИТЕ В УЧИЛИЩНАТА ОБЩНОСТ**

**Глава I**

**Педагогически специалисти и служители в училището**

**Чл.4.** (1) Педагогическите специалисти изпълняват своите функции, като се ръководят от основните ценности и принципи на ЗПУО, националните и европейските нормативни актове за защита правата на детето и човека.

(2) При изпълнение на служебните си задължения се отнасят любезно, възпитано и с уважение към всеки, като зачитат правата и достойнството на личността и не допускат прояви на дискриминация.

**Чл. 5.** (1) Всички работници и служители в ОУ „Братя Миладинови“ са длъжни:

1. да спазват принципите на законност, лоялност,честност, безпристрастност, политическа неутралност, отговорност и отчетност.

2. да спазват законодателството в Република България, като съдействат за провеждането на държавна политика, основаваща се на принципите на правовата държава.

3. да осъществяват действия, да предлагат и вземат решения, водещи до елиминиране на произвола и укрепване на доверието в институцията.

4. да извършват дейността си компетентно, обективно и добросъвестно и да се стремят към непрекъснато подобряване на работата си в интерес на децата.

5. да не накърняват престижа на училището не само при изпълнение на служебните задължения, но и в своя обществен и личен живот.

(2) Педагогическите специалисти са длъжни:

1. Да основават практиката си на съвременните знания за детското развитие и познаването на индивидуалните особености на всеки ученик.

2. Да разбират и уважават уникалността на всеки ученик.

3. Да се съобразяват със специфичната уязвимост на всеки ученик.

4. Да създават безопасна и здравословна среда, която стимулира социалното, емоционалното и физическото развитие на учениците.

5. Да подкрепят правото на ученика за свободно изразяване на мнение по всички въпроси от негов интерес.

6. Да работят в интерес на ученика.

7. Да осигуряват на учениците в неравностойно положение равни възможности за достъп до образование и адекватни грижи в зависимост от потребностите им.

8. Да не участва в практики, които не зачитат достойнството на ученика или са опасни и вредни за физическото и емоционално му здраве и развитие.

9. Да осъществяват действия /разделянето на ученици в паралелки или групи на етнически или религиозен признак/ и да не участват в практики, които дискриминират по някакъв начин учениците на основата на раса, етнически произход, религия, пол, националност, език, способности, или на базата на статуса, поведението или убежденията на родителите.

10. Да познават симптомите на насилие над дете – физическо, сексуално, вербално, емоционално малтретиране или занемаряване.

11. Да познават нормативната основа – кодекси, конвенции, закони, правилници, наредби, инструкции и др. и вътрешните нормативни актове на институцията, защитаващи детето от насилие и да ги спазват.

12. При съмнение за малтретиране над дете или ученик, да действат съобразно разписаните процедури във вътрешните нормативни актове на ОУ „Братя Миладинови“:

а. Алгоритъм за прилагане на механизма за противодействие на тормоза;

б. Механизъм за противодействие на училищния тормоз между учениците;

в. План за работа на училищния кординационен съвет;

г. Правила и задължения на всички служители, свързани с превенция на агресията и насилието;

д. План на комисията по противообществени прояви.

13. Когато друго лице изкаже подозрения за малтретиране на дете, да му окажат пълно съдействие за предприемане на подходящи действия за неговата закрила.

14. Когато му станат известни действия или ситуации, които заплашват здравето и сигурността на ученик, имат моралната и законова отговорност да информират органите по закрила на детето и ръководството на училището.

**Чл.6.** На всички ученици е гарантирано правото:

1. да бъдат обучавани и възпитавани в здравословна, безопасна и сигурна среда; да бъдат осигурявани възможности за тяхното развитие и приобщаване към обществените традиции и ценности

2. да бъдат зачитани като активни участници в образователния процес;

3. да избират профила и професията;

4. да избират между учебните предмети или модули, предложени от училището за изучаване в избираемите и във факултативните учебни часове;

5. да получават информация относно обучението, възпитанието, правата и задълженията си;

6. да получават обща и допълнителна подкрепа за личностно развитие;

7. да разчитат на равнопоставеност и взаимно зачитане на правата на всеки - независимо от раса, вяра, националност, убеждения, пол, социален статус;

8. на свобода на изразяване на мнение;

- свобода на мисълта, съвестта и религията;

- формиране на собствени възгледи в право да ги изразяват свободно;

9. право на закрила срещу нарушаващите тяхното достойнство методи на възпитание, физическо, психическо или друго насилие или форми на въздействие;

10. право на закрила за нормалното им физическо, умствено, нравствено и социално развитие;

11. попаднало в риск, имащо нужда от специална закрила за извеждането му от рисковата ситуация;

12. да бъдат информирани и консултирани във връзка с избора на образование и/или професия;

13. да участват в проектни дейности;

14. да дават мнения и предложения за училищните дейности, включително за избираемите и за факултативните учебни часове;

15. чрез формите на ученическо самоуправление да участват в обсъждането при решаване на въпроси, засягащи училищния живот и училищната общност и в училищния учебен план;

16. да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността;

17. да бъдат поощрявани с морални и материални награди;

18. Учениците участват в училищния живот и в организационното развитие на училището на ниво паралелка и училище чрез различни форми на ученическо самоуправление, определени с правилника на училището по предложение на учениците, като с това си участие съдействат за изграждане на позитивна дисциплина и добър организационен климат;

19. Децата с изявени дарби се ползват от мерките за специална закрила.

(2) Работещите с деца трябва да притежават определени професионални, личностни, морални и социални качества.

**Глава II**

**Подкрепа за личностно развитие на децата и учениците**

**Чл.7.** ОУ „Братя Миладинови“ - Бургас осигурява подкрепа за личностно развитие на децата и учениците съвместно с държавните и местните органи и структури и доставчиците на социални услуги, подчинена на разпоредбите на чл. 174 от ЗПУО и е част от политиката на училището, регламентирана в чл. 91, чл.92, чл.93 от Правилника за устройството и дейността на училището.

**Чл. 8** (1) Подкрепата за личностното развитие на учениците е обща и допълнителна и е уредена в ЗПУО, Стандарта за приобщаващо образование и Правилника за устройството и дейността на училището.

**Чл. 9.** (1) Екипната работа между учителите и другите педагогически специалисти включва обсъждане на проблеми и обмяна на добри практики при работата им с едни и същи деца и ученици с цел повишаване ефективността на педагогическите подходи.

**Чл. 10** (1) Общата подкрепа се осигурява за всички ученици.

(2) Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в училището.

(3) Екипът за подкрепа за личностно развитие се създава със заповед на директора за определено дете или ученик по чл. 187, ал. 2. от ЗПУО.

**Чл.11.** Екипът за подкрепа за личностно развитие в училището:

1. идентифицира силните страни на детето или ученика, затрудненията, свързани с развитието, обучението и поведението му, както и причините за тяхното възникване;

2. извършва оценка на индивидуалните потребности на детето или ученика;

3. изготвя и реализира план за подкрепа;

4. извършва наблюдение и оценка за развитие на всеки конкретен случай;

5. изпълнява и други функции, предвидени в държавния образователен стандарт за приобщаващото образование.

**Чл.12** (1) Основно училище „Братя Миладинови“ - Бургас разработва и прилага цялостни политики за:

1. развитие на училищната общност;

2. изграждане на позитивен организационен климат;

3. утвърждаване на позитивна дисциплина.

(2) Изграждането на позитивен организационен климат изисква създаване на условия за сътрудничество, ефективна комуникация и отношения на загриженост между всички участници в процеса на образование.

(3) При работа с учениците в училище педагогическите специалисти основават дейността си на принципа на позитивната дисциплина, който се свързва с мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.

(4) При работата с учениците педагогическите специалисти основават дейността си на принципа на превенцията на обучителните трудности и ранното оценяване на риска от тях.

(5) Тези мерки се прилагат към всички ученици в обща класна стая по ред, определен в държавния образователен стандарт за приобщаващото образование.

**Глава III**

**Педагогически съвет**

**Чл.13.** (1) Функциите и ролята на педагогическия съвет при приемането на вътрешни нормативни актове, свързани с дейности за осигуряване на позитивен организационен климат и подкрепа на училищната общност, са разписани в чл. 263 от ЗПУО и е необходимо да бъдат операционализирани чрез:

1. Предприемане на мерките за превенция при възникването на конфликти и превантивни дейности за осигуряване на позитивен организационен климат и подкрепа на училищната общност от страна на педагогическия съвет в училището.
2. Изграждане на вътрешни нормативни актове, съгласно действащата нормативна уредба:

1. **Стратегия за развитие на училището** за следващите 4 години с приложени към нея план за действие и план за финансиране;

2. **Правилник за дейността на училището** - чрез изграждане на постоянно действащи комисии:

2.1. **Етична комисия** – работи със следните стандарти:

- за управление на качеството в институциите;

- за приобщаващото образование;

- за гражданското, здравното, екологичното и интеркултурното образование;

- за статута и професионалното развитие на учителите, директорите и другите педагогически специалисти;

- организацията на дейностите в училищното образование.

2.2. **Координационен съвет по противодействие на училищния тормоз** и превенция на агресията и насилието. Работи със следните стандарти:

- за приобщаващото образование;

- за гражданското, здравното, екологичното и интеркултурното образование;

- организацията на дейностите в училищното образование.

2.3. **Комисия по качество**. Работи с всички страндарти по чл. 22 от ЗПУО.

2.4. **Комитет по безопасни условия на възпитание, обучение и труд** – Работи със стандарта за физическата среда, информационното и библиотечното обслужване.

3. **Годишен план за дейността на училището**. Предприемат се конкретните дейности в опреративен план за постигане на стратегическите цели на училището, свързани с възпитанието на учениците.

4. **Учебни планове** за индивидуална форма на обучение – в зависимост от индивидуалните потребности на всеки ученик и нуждите му от подкрепа.

5. **Мерки** за повишаване качеството на образованието – произтичат от оперативните цели на Стратегията за развитие на училището.

6. **Програма за превенция** на ранното напускане на училище.

7. **Програма за предоставяне на равни възможности** и за приобщаване на децата и учениците от уязвими групи.

(2) Педагогическият съвет:

1. предлага на директора разкриване на занимания по интереси;

2. прави предложения на директора за награждаване на ученици и за налагане на съответните санкции в предвидените от ЗПУО случаи;

3. участва със свои представители в създаването и приемането на етичен кодекс на училищната общност;

4. периодично проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати;

5. упражнява други правомощия, определени с нормативен акт.

(3) Документите по ал. 1, т. 1 - 5 и т. 7 - 9 се публикуват на интернет страницата на училището или центъра за подкрепа за личностно развитие.

**Глава IV**

**Обществен съвет**

**Чл.14.** На основание чл. 265 от ЗПУО

1. С цел създаване на условия за активни и демократично функциониращи общности към всяко училище се създава Обществен съвет.
2. Общественият съвет е орган за подпомагане развитието на училището и за граждански контрол на управлението им.
3. Общественият съвет в училището:

1. одобрява стратегията за развитие на детската градина или училището и приема ежегодния отчет на директора за изпълнението й;

2. участва в работата на педагогическия съвет при обсъждането на програмите по чл. 263, ал. 1, т. 8 и 9 от ЗПУО и при обсъждане на избора на ученически униформи;

3. предлага политики и мерки за подобряване качеството на образователния процес въз основа на резултатите от самооценката на институцията, външното оценяване - за училищата и инспектирането му;

4. (1) **участва в създаването и приемането на Етичен кодекс на училищната общност**.

(2) При неодобрение от обществения съвет на актовете, същите се връщат с мотиви за повторно разглеждане от педагогическия съвет.

(3) При повторното им разглеждане педагогическият съвет се произнася по мотивите и взема окончателно решение.

**Глава V**

**Родители**

**Чл.15**. (1) Родителите имат следните **права**, свързани с етиката на отношенията с работещите в училище:

1. периодично и своевременно да получават информация за успеха и развитието на децата си в образователния процес, за спазването на правилата в училището и за приобщаването им към общността;

2. да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време;

3. да присъстват и при желание от тяхна страна да бъдат изслушвани, когато се решават въпроси, които засягат права и интереси на детето или ученика;

4. най-малко веднъж годишно да получават информация, подкрепа и консултиране в училището по въпроси, свързани с образованието, с кариерното ориентиране и с личностното развитие на децата им;

5. да избират и да бъдат избирани в Обществения съвет на училището;

6. да изразяват мнение и да правят предложения за развитие на училището и центъра за подкрепа за личностно развитие.

**Чл.16.** (1) Родителите имат следните **задължения**, свързани с етичните правила в училщето:

1. да осигуряват редовно присъствие на ученика в училище, като уведомяват своевременно училищните власти в случаите на отсъствието му;

3. редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила;

4. да спазват Правилника за дейността на училището и да съдействат за спазването му от страна на детето и ученика;

5. да участват в процеса на изграждане на навици за самоподготовка, като част от изграждането на умения за учене през целия живот;

6. да участват в родителските срещи;

7. да се явяват в училището след покана от учител, директор или друг педагогически специалист в подходящо за двете страни време.

(2) Родителите, чиито деца се обучават в самостоятелна форма на обучение по чл. 112, ал. 1, т. 2, както и в самостоятелна организация, са длъжни да гарантират постигането на целите по чл. 5, да осигурят необходимите условия за обучение, познавателни книжки, учебници и учебни помагала, както и да прилагат по свой избор методики и подходи, съобразени с възрастта, индивидуалните потребности и интересите на детето.

**Раздел ІІІ**

**МОРАЛНИ ОТГОВОРНОСТИ КЪМ СЕМЕЙСТВОТО**

**Чл. 17.** Първостепенна отговорност на работещи в училище педагогически специалисти и служители е да подпомагат семейството при отглеждането и възпитанието на децата.

**Чл. 18.** Да зачитат достойнството на всяко семейство и неговата култура, обичаи, език и убеждения.

**Чл. 19**. Да уважават ценностите на семейството при отглеждане и възпитание на децата и правото му да взема решения за своите деца.

**Чл. 20.** Да информират семейството за всички решения, отнасящи се до детето, когато е подходящо, да го включват във вземането на такива решения.

**Чл. 21**. Да зачитат правото на семейството да бъде информирано за начина, по който се работи с детето, за оказаната му обща и допълнителна подкрепа.

**Чл.22.** Да информират родителите за изследователските проекти, включващи техните деца и да се стремят да им дават възможност да упражняват правото си за отказ от участие, без да изпитват чувство за вина. Да не позволяват и да не участват в изследвания, които по някакъв начин застрашава здравето, образованието, развитието или благополучието на детето.

**Чл. 23.** Да не използват отношенията със семейството за лично облагодетелстване. Да не влизат в отношения с членовете на семейството, които могат да навредят за ефективността на работата с детето.

**Чл. 24**. Да осигуряват конфиденциалност на информация и да зачитат правото на семейството на личен живот с изключение на случаите на малтретиране и лоша грижа. Това не важи в случаите, когато имат основания да считат, че благополучието на детето е в риск.

**Чл. 25.** Да се ангажират с разработване на правила за опазване поверителността на информацията, които да бъдат достъпни и задължителни за целия персонал и семействата. Разкриването на поверителна информация за детето може да стане само с разрешение на семейството. Това не важи в случаите на малтретиране и лоша грижа.

**Чл. 26.** В случаите, когато има конфликт между членовете на семейството, да работят открито, споделяйки наблюденията си за детето, за да помогнат всички включени страни да вземат информирано решение, като стриктно се въздържат от вземане на страна в конфликта.

**Раздел IV**

**ВЗАИМООТНОШЕНИЯ С КОЛЕГИТЕ**

**Чл. 27.** (1) В отношенията с колегите си служителят проявява уважение и коректност, като не допуска поведение, което накърнява достойнството и правата на отделната личност.

(2) Служителят уважава мнението на колегите си и се съобразява с правото им на личен живот.

**Чл. 28.** Когато противоречията между колеги не могат да бъдат разрешени от самите тях, те търсят съдействието на непосредствения ръководител.

**Чл. 29.** Със своето лично поведение и чувство за отговорност, служителят трябва да дава пример на другите служители, а служителите на ръководни длъжности - и по отношение на подчинените си.

**Чл. 30.** Да изгражда и поддържа отношения на уважение, доверие, сътрудничество и колегиалност.

**Чл. 31.** Да обменя информация и ресурси, които имат отношение към благополучие и закрила правата на детето.

**Чл. 32.** Да работи за утвърждаване на собствения и на колегите си авторитет, като се въздържа от действия, уронващи престижа на професията, като проявява нетърпимост към подобни действия.

**Раздел V**

**МОРАЛНИ ОТГОВОРНОСТИ КЪМ ОБЩЕСТВОТО**

**УЧИТЕЛЯТ/СЛУЖИТЕЛЯТ:**

**Чл. 33**. Предоставя висококачествени програми и услуги. Не предлага услуги, за които не притежава компетентност, квалификация или ресурси и правоспособност.

**Чл. 34.** Работи за създаване на сигурна обществена среда, в която детето да получава адекватни здравни грижи, храна, подслон, възпитание и да живее без насилие.

**Чл. 35**. Работи за подобряване на сътрудничеството между организациите, както и за интердисциплинарното взаимодействие между професиите, които имат отношение към благополучието на децата и семейството.

**Чл. 36.** Съдейства за повишаване степента на разбиране на децата и техните нужди от обществото.

**Чл. 37**. Работи за популяризиране правата на децата, както и за повишаване чувствителността на обществото към нарушаването им.

**Чл. 38** (1) . Работи за подкрепа на законите и политиките, които подпомагат благополучието на децата и семействата им и се противопоставя на тези, които го нарушават.

(2) **Служителят се задължава:**

1. Да уважава уникалността и потенциала на всяко дете.

2. Да работи в интерес на детето.

3. В работата си да не използва физически наказания и възпитателни методи, уронващи достойнството на детето.

4. Да уважава и подкрепя семействата при отглеждане и възпитание на децата.

5. Да уважава колегите, да ги подкрепя и насърчава в изпълнение на етичните правила (кодекс).

6. Да поддържа висок стандарт на професионално поведение, като постоянно обогатява знанията, уменията и компетентностите си.

7. Да служи като застъпник на детето и семейството в общността и обществото.

8. Да спазва етичните правила, заложени в този кодекс.

9. Служителят изпълнява задълженията си безпристрастно и непредубедено, като създава условия за равнопоставеност на разглежданите случаи и лица, прави всичко възможно, за да бъде обслужването достъпно за всеки.

10. Служителят е длъжен да опазва данните и личната информация на гражданите, станали му известни при изпълнение на служебните му задължения.

11.Служителят извършва административното обслужване законосъобразно, своевременно, точно, добросъвестно и безпристрастно. Той е длъжен да се произнася по исканията на гражданите и да им предоставя цялата необходима информация с оглед защитата на техните права и интереси при спазване изискванията на Закона за защита на класифицираната информация и Закона за защита на личните данни.

12. Служителят отговаря на поставените въпроси съобразно функциите, които изпълнява, като при необходимост пренасочва гражданите към друг служител, притежаващ съответната компетентност.

13. Служителят информира гражданите относно възможностите за обжалване в случаи на допуснати от администрацията нарушения или отказ за извършване на административна услуга.

**Раздел VІ**

**ПРОФЕСИОНАЛНО ПОВЕДЕНИЕ**

**Чл.39. (**1) Професионализмът се разкрива чрез работата, която се върши етично, компетентно и позитивно:

1. Служителят подпомага органа на държавна власт с висок професионализъм, безпристрастност и активност при разработването и провеждането на държавната политика, както и при изпълнението на взетите решения и осъществяването на неговите правомощия.

2. При изпълнение на служебните си задължения служителят следва поведение, което създава увереност у органите, чиято дейност подпомага, за да могат да му се доверяват и да разчитат на него.

3. Служителят изпълнява задълженията си честно и безпристрастно, като не допуска личните политически пристрастия да му влияят.

4. Когато прави предложения пред ръководството на училището, служителят предоставя цялата информация, отнасяща се до вземането на конкретно решение.

**Чл.40.** (1) Задължения на служителя:

1. Служителят е длъжен да спазва служебната йерархия и стриктно да изпълнява актовете и заповедите на горестоящите органи и служители от администрацията.

(2) Служителят не е длъжен да изпълни неправомерна заповед, издадена по установения ред, когато тя съдържа очевидно за него правонарушение.

(3) Служителят може да поиска писмено потвърждаване на служебния акт, когато в отправената до него устна заповед се съдържа очевидно за него правонарушение.

(4) Служителят не е длъжен да изпълни нареждане, което засяга неговите права, правата на неговата съпруга или съпруг, роднини по права линия без ограничения, по съребрена линия до четвърта степен и по сватовство до втора степен включително. В този случай той е длъжен незабавно да уведоми органа, от когото е получил нареждането.

**Чл.41.** Служителят поставя пред своя ръководител открито и честно проблемите, с които се сблъсква в процеса на работата.

**Чл. 42. (**1) Служителят противодейства на корупционни прояви и на други неправомерни действия в държавната администрация.

(2) Служителят не допуска да бъде поставен във финансова зависимост или в друга обвързаност от външни лица или организации, както и да иска и да приема подаръци, услуги, пари, облаги или други ползи, които могат да повлияят на изпълнението на служебните му задължения, на неговите решения или да нарушат професионалния му подход по определени въпроси.

(3) Служителят не може да приема подаръци или облаги, които могат да бъдат възприети като награда за извършване на работа, която влиза в служебните му задължения.

**Чл. 43.** Служителят не трябва да изразява лични мнения по начин, който може да бъде тълкуван като официална позиция на училището, в което работи.

**Чл. 44.** (1) При изпълнение на служебните си задължения служителят опазва повереното му имущество с грижата на добър стопанин и не допуска използването му за лични цели. Служителят е длъжен своевременно да информира непосредствения си ръководител за загубата или повреждането на повереното му имущество.

(2) Документите и данните в училището могат да се използват от служителя само за изпълнение на служебните му задължения при спазване на правилата за защита на информацията.

**Чл. 45**.Служителят е длъжен да спазва установеното работно време за изпълнение на възложените му задължения.

**Чл. 46.** При изпълнение на служебните си задължения и в обществения си живот служителят следва поведение, което не уронва престижа на училището:

1. Служителят не допуска на работното си място поведение, несъвместимо с добрите нрави.
2. Служителят се стреми да не предизвиква с поведението си конфликтни ситуации, а при възникването им – полага усилия да ги преустанови, като запазва спокойствие и контролира поведението си.
3. Служителят спазва благоприличие и делови вид в облеклото, съответстващи на служебното положение и на институцията, която представлява.

**Чл. 47.** Служителят не участва в скандални прояви, с които би могъл да накърни престижа на училището.

**Чл. 48.** Служителят не може да упражнява дейности, посочени в законодателството като несъвместими с неговите задължения и отговорности, както и да получава доходи от такива дейности.

**Раздел VII**

**КОНФЛИКТ НА ИНТЕРЕСИ**

**Чл. 49.** (1) При възлагането на служебна задача, чието изпълнение може да доведе до конфликт между служебните му задължения и неговите частни интереси, служителят следва своевременно да уведоми своя ръководител.

(2) Служител, на когото станат известни факти и обстоятелства за възникнал конфликт на интереси в училището , в което е назначен, предприема необходимите мерки за изясняване на въпроса.

(3) Когато служителят се съмнява дали дадена дейност е съвместима със служебните му задължения, той трябва да обсъди това със своя ръководител.

**Чл. 50** (1) Служителят не може да използва служебното си положение за осъществяване на свои лични или на семейството си интереси.

(2) Служителят не участва в сделки, които са несъвместими с неговата длъжност, функции и задължения.

(3) Служителите, напуснали училището, не трябва да злоупотребяват с информацията, която им е станала известна във връзка с длъжността, която са заемали, или с функциите, които са изпълнявали.

**Чл. 51.** Служителят не може да използва служебното си положение за лично и на семейно облагодетелстване.

**Чл. 52.** Служителят трябва да избягва всякакви ситуации, които могат да доведат до конфликт на интереси. При появяването на такъв конфликт той е длъжен да информира веднага ръководителя си.

**Чл. 53.** В случай на вече възникнал конфликт на интереси и само съобразно с нарежданията на ръководителя му, служителят може да се оттегли от конкретното служебно задължение, което е причина за възникването на конфликта.

**Чл. 54.** Когато служителят смята, че дадена дейност е несъвместима със служебните му задължения, той трябва да обсъди това с Директора.

**Раздел VIIІ**

**КОМИСИЯ ПО ЕТИКА**

**Чл. 55.** За спазването на Етичния кодекс и разрешаване на възникнали с приложението му казуси, в училището се създава Комисия по етика.

**1.** Комисията се избира в едноседмичен срок от утвърждаването на Етичния кодекс.

**2.** Членовете се избират от Педагогическия съвет за срок от една година.

**3.** Комисията по етика приема Правила за дейността си, с които запознава Педагогическия съвет и се утвърждават от Директора.

**4.** Комисията по етика отчита дейността си на годишния Педагогически съвет.

**Чл. 56.** Комисията по етика разглежда подадените жалби, свързани със спазването на този кодекс, а при необходимост се самосезира.

**Чл. 57.** Всеки заинтересован член може да внесе жалба до Комисията по етика, която се завежда във входящ дневник.

**Чл. 58.** Комисията по етика разглежда постъпилите жалби най-късно в едноседмичен срок от постъпването им и се произнася с мотивирано становище, въз основа на което Директорът взема решение. Непроизнасянето в срок се смята за мълчалив отказ за налагане на санкция.

**Раздел ІХ**

**ЛИЧНО ПОВЕДЕНИЕ**

**Чл. 59**. Като личност, позната на широк кръг хора в педагогическата и социална общност, в обществен живот служителят следва поведение, съвместимо единствено и само с добрите нрави.

**Чл. 60.**  Служителят придобива и управлява имуществото си по начин, който да не създава съмнение за злоупотреба със служебно положение.

**Чл. 61**. При осъществяване на действия, несъвместими с поведението по този кодекс, служителят следва да се оттегли от служба.

**Раздел Х**

**ДРУГИ РАЗПОРЕДБИ**

**Чл.62.** При неспазване нормите на поведение в този кодекс служителите носят дисциплинарна отговорност съгласно Закона за предучилищното и училищно образование и Кодекса на труда.

**Чл.63.** При първоначално встъпване в длъжност непосредственият ръководител е длъжен да запознае служителя с разпоредбите на този кодекс.

**СТАНДАРТИ НА ВЗАИМООТНОШЕНИЯ И РАБОТА**

**Отнасяйте се към всички граждани с уважение!** Отнасяйте се с другите така, както Вие искате да се отнасят с Вас.

**Поддържайте неутрална и честна позиция спрямо всички хора!** Реализирайте поведение, лишено от пристрастия, честно и равнопоставено отношение към всички граждани.

**Демонстрирайте външен вид и поведение, които да се отразят положително върху имиджа на организацията, в която работите!** Начинът на обличане говори за нашето отношение. Носете облекло, подходящо на заеманата длъжност. Помнете, че това, което носите, се отразява на Вашето настроение, на грижите, които полагате в работата си и на реакцията на околните.

**Отговаряйте осведомено и предоставяйте актуална и точна информация! Поддържайте професионално отношение!** Професионализмът се разкрива чрез работата, която се върши етично, компетентно и позитивно.

**Насърчавайте работа в екип,** която е способ за съвместно постигане на обща цел.

**Спазвайте ангажиментите си!**

**Изпълнявайте ги своевременно!**

**Променяйте позитивно вашата ежедневна организация за дейност!** Старайте се всеки ден да установявате отлична работна етика. Духът на служителите е важен и зависи от максималните усилия на всички.

**Създайте ваш собствен стил на работа!** Бъдете искрени и последователни и помнете, че личните Ви качества се отразяват на стандартите, които Вие създавате и за себе си. Разликата между ефективна и неефективна работа е въпрос на : - компетентност, умения за общуване и

съпричастност.

**КОМПЕТЕНТНОСТ, УМЕНИЯ ЗА ОБЩУВАНЕ, СЪПРИЧАСТНОСТ**

Позовавайки се на Конституцията на РБ, на Конвенцията на ООН за правата на детето, на Европейската харта за правата на човека и Закона за защита правата на детето, на целите на Закона за предучилищно и училищно образование, ръководени от принципа, че грижата за живота и здравето на детето е на първо място и всяко дете трябва да бъде подготвено да води живот на самостоятелна личност в обществото и да бъде възпитано в духа на ценностите на Република България и Европейския съюз, ние учителите и служителите от Основно училище „Братя Миладинови“ – Бургас приемаме моралния ангажимент в своята ежедневна и професионална дейност да се ръководим от принципите и правилата на настоящия Етичен кодекс!“

**ЗАКЛЮЧИТЕЛНИ РАЗПОРЕДБИ**

§**. 1.** Контролът за спазване нормите на настоящия Етичен кодекс се осъществява от Комисията по етика.

§**. 2.** При неспазване нормите на поведение в този кодекс служителите носят дисциплинарна отговорност съгласно Кодекса на труда и Правилника за устройството и дейността на училището.

§**. 3.** При първоначално встъпване в длъжност прекият ръководител е длъжен да запознае работещия с разпоредбите на Етичния кодекс.

§**. 4. Е**тичен кодекс на работещите педагогически специалисти и служители в ОУ „Братя Миладинови“ – Бургас е приет от Педагогическия съвет с Протокол № 11/ 13.09.2017 година и утвърден със Заповед № 1264/ 14.09.2017 година.

Етична комисия

КЕ на ОУ „Братя Миладинови“ – Бургас е избрана от Педагогическия съвет и е назначена със Заповед на Директора на училището.

Комисията по етика се състои от 5 /пет/ члена, предложени поименно от основните структурни звена на училището.

Предназначението на КЕ е да допринася за реализиране в професионалната дейност и личностно поведение на работещите в ОУ „Братя Миладинови“ на основните цели, принципи и ценности, залегнали в приетия от ПС Етичен кодекс.

Предмет на дейността на КЕ са междуличностните и междугруповите отношения, които са в противоречие с общоприетите.

Писмените сигнали и жалби са с адресат: КЕ и се входират в деловодството на училището. Анонимни сигнали не се разглеждат.

КЕ работи и провежда своите заседания в съответствие с приети Правила за дейността ú.

Всеки постъпил сигнал или жалба се разглежда. Комисията се произнася с решение в едномесечен срок.

**ВЪТРЕШНИ ПРАВИЛА**

**ЗА НАБЛЮДЕНИЕ, УСТАНОВЯВАНЕ И ДОКЛАДВАНЕ НА НАРУШЕНИЯТА И ЗА ПРЕДПРИЕМАНЕ НА ПОСЛЕДВАЩИ МЕРКИ ПРИ ПРИЛАГАНЕ НА ЕТИЧНИЯ КОДЕКС**

1. Настоящите вътрешни правила уреждат реда и начините за наблюдение, установяване и докладване на нарушенията и за предприемане на последващи мерки при прилагането на Етичния кодекс за поведението на учителите, служителите и работниците в училищната общност. Под „нарушения на Етичния кодекс“ по смисъла на тези правила се разбират следните групи прояви в тяхното поведение:

* неспазване на действащото законодателство;
* неспазване на вътрешноучилищните документи;
* действия и/или бездействия, водещи до разрушаване на доверието към училището;
* грубо отношение към учениците, родителите, колегите и външни лица; проявено неуважение, незачитане на правата и достойнството на личността и допускане на прояви на дискриминация поради етнически, религиозни и други причини;
* прояви на накърняване на авторитета на други учители, служители и работници и на престижа на учебното заведение, допуснати във и извън училището;
* прояви на недобросъвестно и некомпетентно изпълнение на възложените функции и накърняване на интересите на други лица.

1. Наблюдението и докладването на посочените в т. 2 нарушения да се извършват по две направления:

* вътрешно докладване – от педагогическия и непедагогическия персонал;
* външно докладване – от родители, граждани, представители на институции и фирми.

1. Сигналите за нарушенията се приемат в училището и се регистрират във входящия дневник – регистър.
2. Регистрираните сигнали се разглеждат от Комисията по етика в училището, назначена със заповед на директора.
3. Комисията е в състав от представители на:

* ръководството: РОСИЦА ИЛИЕВА – заместник- директор ;
* педагогическия персонал: –старши учител по ; - старши учител в начален етап
* непедагогическия персонал: ,- ЗАС

1. Комисията се председателства от –.
2. Всички постъпили сигнали се разглеждат от комисията на нейни заседания, за което се води протокол.
3. Комисията не е длъжна да разглежда анонимни сигнали.

10. Членовете на комисията вземат решения с явно гласуване и обикновено мнозинство 50% + 1.

11. Председателят свиква първо заседание за разглеждане на постъпилия сигнал в седемдневен срок от постъпването му.

12. При необходимост от допълнителни данни и доказателства се извършва проверка и се провежда разговор със свидетели на нарушението.

13. При невъзможност случаят да се изясни на едно заседание, се насрочва последващо такова в седемдневен срок след първото.

14. При установяване на нарушения на етичните правила, представляващи и дисциплинарни нарушения, преписката се докладва и на директора за взети дисциплинарни мерки по Кодекса на труда.

15. За предприетите мерки и наложени наказания се уведомяват председателят на комисията по етика и лицето, подало сигнала.